Publication: Magyar Közlöny
Issue: MK-2009-104 (Year: 2009, Number: 104)
Era: 2004-2010
Section: 
Paragraph Index: 5401

b) Egy, a hajtómű állapotát ellenőrző programot, meghatározva az ellenőrzésre kijelölt paramétereket, az adatok összegyűjtésének módját és a helyesbítő műveletekre vonatkozó eljárásokat. Mindezeknek a gyártók javaslatain kell alapulniuk. Az ellenőrzésnek az a célja, hogy minél korábbi szakaszban meg lehessen állapítani a hajtómű állapot romlását, és helyesbítő intézkedést lehessen tenni, mielőtt a biztonságos üzemeltetés feltételei megváltoznának. 2.2.2 A megbízhatósági program fedje le a hajtóművet és kapcsolódó rendszereit is. A hajtómű program tartalmazza a vizsgált időszakra vonatkozó repülésközbeni üzemórák számát és az okokra vetített repülésközbeni hajtómű leállások statisztikai értékét. Az események jelentési rendszere fedje le az IMC feltételek közötti repülések biztonságos végrehajthatóságát befolyásoló összes eseményt. Az adatok legyenek elérhetők a típusbizonyítvány tulajdonos és a tervező állama számára annak megállapítása érdekében, hogy a kitűzött megbízhatósági szint elérésre került-e. Bármely folyamatosan fennálló kedvezőtlen állapotváltozás esetén, a járató haladéktalanul végezzen értékelést, amelybe vonja be a tervező államát és a típusbizonyítvány tulajdonosát. Megjegyzés: A kiválasztott aktuális időszaknak tükröznie kell a világméretű felhasználás és a figyelembe vett tapasztalati eredmény kapcsolatát (például egy korai adat alkalmatlan lehet, az adat felvételét követően végrehajtott kötelező módosítás miatt, amely befolyásolhatja a tolóerő csökkenésének arányát). Egy új hajtómű változat bevezetését követően, és amíg a világméretű felhasználás viszonylag alacsony, az összes rendelkezésre álló gyakorlati eredményt hasznosítani kell a statisztikailag értékelhető átlag elérése érdekében. 2.3 A tolóerő megszűnésének arányát egy meghatározott időszakot meghaladó gördülő átlaggal kell jellemezni. A tolóerő megszűnésének aránya kerül inkább alkalmazásra, mint a repülés közbeni hajtómű leállási arány, mivel ez sokkal kifejezőbb a 3. teljesítmény osztályú forgószárnyas légijárművek esetén. Ha egy 1. vagy 2. teljesítmény osztályú körümények között üzemelő forgószárnyas légijárművön olyan hiba keletkezik, amely jelentős, de nem teljes mértékű tolóerő csökkenést eredményez egy hajtóművön, akkor valószínüleg ez nem fog hajtómű leállításhoz vezetni, mivel ezen a hajtóművön még mindig marad elegendő tolóerőt eredményező teljesítmény. Azonban a 3. teljesítmény osztályú forgószárnyas légijárműveknél még további segítséget jelenthet a maradék tolóerő felhasználása a siklási távolság megnövelésére.

Source: https://magyarkozlony.hu/hivatalos-lapok/bfd0d67db9f223889f627fd618725b03526630e2/dokumentumok/d5234fd7275da04023366ab8a434989962a31bdf/letoltes